CELEX: 62013CN0096
Language: et
Date: 2013-02-26 00:00:00
Title: Kohtuasi C-96/13: 26. veebruaril 2013 . esitatud hagi — Euroopa Komisjon versus Kreeka Vabariik

4.5.2013   
            
            
               ET
            
            
               Euroopa Liidu Teataja
            
            
               C 129/8
            
         26. veebruaril 2013. esitatud hagi — Euroopa Komisjon versus Kreeka Vabariik
   (Kohtuasi C-96/13)
   2013/C 129/15
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia ja A. Tokár)
   
      Kostja: Kreeka Vabariik
   
      Hageja palub Euroopa Kohtul:
   
   
               —
            
            
               tuvastada, et Kreeka Vabariik on rikkunud direktiivi 2004/18/EÜ (1) artiklis 2 ja artikli 44 lõikes 2 ning artiklis 48 koosmõjus artikliga 2 sätestatud kohustusi sellega, et lisades avatud hankemenetluse pakkumistele OPS-IKA (Idrima Kinonikon Asfalision’e integreeritud teabesüsteem (sotsiaalkindlustusasutus; „IKA”)) loomise ning IKA veebisaidi ja andmebaaside laiendamise toetuseks vajalike teenuste osutamiseks 30 kuu jooksul (pakkumiskutse nr L30/POY/9/5-6-2009 — avaldatud Euroopa Liidu Teatajas numbriga 2009/S110-159234) tingimusi, mille kohaselt esiteks pidi pakkujal olema Kreeka kindlustusasutusega sarnaste lepingute täitmise kogemus ja teiseks ei saanud alltöövõtukogemus tõendada pakkuja kogemust;
            
         
               —
            
            
               mõista kohtukulud välja Kreeka Vabariigilt.
            
         
      Peamised väited ja argumendid
   
   
               1.
            
            
               Direktiivi 2004/18/EÜ artikli 2 ja artikli 44 lõike 2 ning artikli 48 koosmõjus artikliga 2 väidetav rikkumine puudutab ostjana tegutseva IKA hankemenetlust seoses OPS-IKA (IKA integreeritud teabesüsteem) loomise ning IKA veebisaidi ja andmebaaside laiendamise toetuseks vajalike teenuste osutamisega.
            
         
               2.
            
            
               Komisjon on seisukohal, et hanketingimus, mis nõuab Kreeka sotsiaalkindlustusasutusele integreeritud teabesüsteemi loomise kogemust on geograafiline tingimus, mis rikub direktiivi 2004/18/EÜ artiklis 2, artikli 44 lõikes 2 ning artiklis 48 sätestatud võrdse kohtlemise ja diskrimineerimise keelu põhimõtet.
            
         
               3.
            
            
               Olgu märgitud, et vastuses komisjoni põhjendatud arvamusele tunnistasid Kreeka ametiasutused kohustust viia sisse muudatused vastavalt komisjoni etteheitele, võttes sisuliselt väidetava rikkumuse omaks.
            
         
               4.
            
            
               Samuti leiab komisjon, et hanketingimus, mille kohaselt ei saa pakkuja alltöövõtja kogemus tõendada pakkuja kogemust, rikub direktiivi 2004/18 artiklit 48, kuna selle tingimuse tõttu ei saa pakkuja tugineda kolmanda isiku kogemusele, et näidata lepingu täitmiseks nõutavat tehnilist suutlikkust.
            
         
               5.
            
            
               Oma vastuses võtsid Kreeka ametiasutused kohustuse, et uue hankemenetluse hankedokumendid sisaldavad selgesõnaliselt pakkumisi esitavate ettevõtjate võimalust toetuda kolmandate isikute, näiteks alltöövõtjate asjakohasele kogemusele, nõustudes sisuliselt ka eespool viidatud komisjoni teise etteheitega.
            
         
               6.
            
            
               Kuid Kreeka ametiasutused ei suutnud määrata kindlaks konkreetset tähtpäeva uute pakkumiste esitamiseks, otsustades selle asemel pikendada eelmist lepingut, tuginedes liikmesriigi õiguskorraga seotud alustele.
            
         
               7.
            
            
               Seetõttu järeldas komisjon, et direktiivi 2004/18 eespool viidatud sätete väidetav rikkumine kestab edasi, ilma et seda saaks õigustada alustel, millele tuginetakse, ning esitas Euroopa Kohtule selle rikkumise tuvastamise hagi.
            
         
      (1)  EÜT L 134, 30.4.2004, lk 114.